DefiníciaVlastnícke právo predstavuje základný pilier kapitalizmu a právneho systému zameraného na súkromné vlastníctvo. Toto právo poskytuje jednotlivcom a organizáciám možnosť mať vo vlastníctve a riadiť svoje majetky podľa vlastných preferencií. Súčasťou tohto práva sú aj povinnosti, vrátane nutnosti platiť dane spojené s vlastnením majetku a zároveň rešpektovať práva ostatných. PopisPresné legislatívne znenie vlastníckeho práva znie: “Vlastník je v medziach zákona oprávnený predmet svojho vlastníctva držať, užívať, požívať jeho plody a úžitky a nakladať s ním.” Existuje päť základných charakteristík vlastníckeho práva:Právo na vlastnenieTento základný princíp umožňuje jednotlivcom a korporáciám byť vlastníkmi nejakého druhu majetku. Takýto majetok môže zahŕňať hmotné aktíva, ako sú nehnuteľnosti, vozidlá a pozemky, ako aj nehmotné aktíva, ako sú práva na duševné vlastníctvo, patenty, obchodné značky a obchodné tajomstvá. Právo na používanieMajiteľ má plnú slobodu pri rozhodovaní o využívaní svojho majetku podľa svojich osobných potrieb a preferencií. Súčasťou tejto slobody je  kontrola nad spôsobom použitia majetku a možnosť rozhodovať o jeho využití.Aby ste si to vedeli bližšie predstaviť tak napríklad: Majiteľ nehnuteľnosti má právomoc určiť, či ju bude sám obývať, poskytne ju na prenájom niekomu inému alebo ju využije pre iné účely napríklad na rekreáciu, vždy však musí dodržiavať právne predpisy užívania a nemôže zasahovať do práv ostatných.Právo na zisk z majetkuVlastník majetku má právo generovať zisk z jeho využívania alebo predaja. To znamená, že môže získať financie z prenajímania nehnuteľností, predávania produktov, prijímania dividend z investícií alebo profitovania z predaja patentov a licenčných práv.Právo na dispozíciu s majetkomMajiteľ má plné právo disponovať so svojím majetkom, či už prostredníctvom jeho predaja, darovania alebo prevodom. Táto právomoc vlastníkovi umožňuje určiť, kto sa stane budúcim vlastníkom, či už prostredníctvom predaja, závetu alebo daru. Právo na právnu ochranuPrávne systémy chránia vlastnícke práva, poskytujúce  rôzne právne nástroje na ich zabezpečenie. To zahŕňa možnosť využitia súdnych procesov na obranu proti nelegálnemu využívaniu alebo neoprávnenému prevzatiu majetku, ako aj proti porušeniam duševného vlastníctva, ako sú autorské práva a patenty. V tejto oblasti štát zohráva veľmi dôležitú úlohu pri poskytovaní a udržiavaní mechanizmov na ochranu vlastníckych práv, čím prispieva k udržaniu právneho poriadku a podporuje férovú hospodársku súťaž.